החלק הראשון של חבילת ההרחבה עבור Assassin’s Creed Odyssey מגיע.
עבור כל מי ששיחק וסיים את המשחק ועדיין מחפש עוד מ-Assassin’s Creed Odyssey, יישמח לשמוע כי החלק הראשון של חבילת ההרחבה צפוי להגיע בקרוב. יחד עם החלק הראשון של חבילת ההרחבה יגיע גם תיקון למערכת ה-Master Levels על מנת לפתור את הבעיה של היכולות שצצה במשחק.
הפרק הראשון של חבילת ההרחבה (Legacy of the First Blade) ישוחרר ב-4 לדצמבר, והוא יקרא בשם Hunted. לא שוחרר יותר מידי מידע אודות חבילת ההרחבה, אבל ממה שניתן לראות בטריילר (הנמצא למטה), Kassandra/Alexios עדיין יהיו זמינים למשחק. בחבילת ההרחבה הזו אנחנו למעשה נתקלים באדם הראשון אי פעם האוחז בלהב הנסתר שאותו אנחנו מכירים היטב. אותו אדם הוא Darius, שלא ברור נכון לרגע זה אם הוא ידיד או אויב, את זה אנחנו נצטרך לגלות בהמשך. מה בטוח זה שעוד יכולות וציוד יתווספו למשחק.
מלבד חבילת ההרחבה שתדיע בקרוב, אנחנו גם צפויים לקבל עדכון שנועד לתקן את מערכת ה-Master Levels. זאת לאחר ששחקנים רבים הציפו את הבעיה שאחרי ההגעה לרמה 50, אין באמת מה לעשות עם נקודות עבור יכולות חדשות. בשל כך חברת Ubisoft מביאה לנו את העדכון במהלך שבוע הבא שאמור לסדר את הנושא הזה. מעתה כל שחקן שיגיע לרמה 50 יוכל לבזבז את ה-Ability Points שלו כדי להגדיל את הנתונים הסטטיים של כל אחד משלושת עצי המיומניות, הכוללים Hunter, Warrior או Assassin. סטטים כמו בריאות, שיריון אדרנלין, נזק, סיבולת ועוד רבים אחרים יכולים להשתדרג גם כן. מה שנחמד זה שאותם סטטים אותם אנחנו משדרגים יתווספו בנוסף לסטטים הקיימים עבור הדמות, הציוד והנשק שלנו.
כל זה יוביל לכך שיהיו 72 Master Levels. כל רמה יכולה להשתדרג עד 20 פעמים, וכל שידרוג עולה בנקודה אחת של יכולת. זה משאיר לנו מקום רב עבור פיתוח היכולות של הדמות שלנו. החלק הכי טוב בכל העניין זה שניתן לעשות אתחול מחדש עבור כל היכולות בכל עת בה אנחנו רוצים.
מה אתם חושבים על הפרק הראשון בחבילת ההרחבה? האם Darius הוא ידיד? או שאולי הוא יריב? מה אתם חושבים על התיקון למערכת ה-Master Levels? נשמח לשמוע את התגובות שלכם בנושא.